《秋日杂怀八首 其三》
清代·钱曾

寂寞衡门旧版扉，昔愁今梦两依依。侏儒一节即徵短，骐骥千金莫举肥。

领略停云哀故鬼，商量听雨识前非。浮生欲向无生了，悬鼓分明观落晖。

作者简介：（1629—1701）江南常熟人，字遵王，号也是翁。贯花道人、述古主人。少学于族祖谦益，深受赞赏。所居述古堂，多善本书。绛云楼失火后，所余书籍及谦益之诗文稿，均归述古堂。所撰《读书敏求记》，于板本原委，叙述甚详。又为谦益《初学》、《有学》两集作注。另有《述古堂书目》及《怀园》、《莺花》、《交芦》、《判春》、《奚囊》诸集。